Obec Hontianske Moravce v súlade s ustanovením § 6 ods. 1 zákona č. 369/1990 Z. z. o obecnom zriadení v znení neskorších predpisov, v zmysle § 20 zákona číslo 245/2008 Z. z. o výchove a vzdelávaní a o zmene a doplnení niektorých zákonov

**v y d á v a**

**VŠEOBECNE ZÁVÄZNÉ NARIADENIE č. 2/2021**

**o určení termínu, miesta a času zápisu detí do 1. ročníka Základnej školy v Hontianskych Moravciach**

**§ 1 ÚVODNÉ USTANOVENIA**

Predmetom všeobecne záväzného nariadenia je určenie termínu, miesta a času zápisu detí do 1. ročníka Základnej školy Hontianske Moravce.

**§ 2 PLNENIE POVINNEJ ŠKOLSKEJ DOCHÁDZKY**

 Povinná školská dochádzka sa plní v základných školách, stredných školách a v školách pre žiakov so špeciálnymi výchovno-vzdelávacími potrebami. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole. Žiak plní povinnú školskú dochádzku v základnej škole v školskom obvode, v ktorom má trvalý pobyt (ďalej len „spádová škola“), ak pre neho zákonný zástupca nevyberie inú základnú školu. Žiak môže plniť povinnú školskú dochádzku v inej ako spádovej škole, ak ho riaditeľ tejto školy prijme na základné vzdelávanie.

Zápis sa musí uskutočniť v termíne **od 1. apríla do 30. apríla**, ktorý predchádza začiatku školského roka, v ktorom má dieťa začať plniť povinnú školskú dochádzku.

**§ 3 URČENIE MIESTA A ČASU ZÁPISU**

Ak bude v čase konania zápisov pretrvávať mimoriadna situácia, núdzový stav alebo výnimočný stav vyhlásený v súvislosti s ochorením COVID-19, zápisy sa budú organizovať bez osobnej prítomnosti detí. Ak to technické podmienky umožňujú, odporúča sa komunikácia školy so zákonnými zástupcami dieťaťa elektronickou formou, prípadne iným spôsobom, a to v závislosti od priestorových možností konkrétnej základnej školy s dôrazom na dodržiavanie prísnych hygienických opatrení.

Pokiaľ zákonný zástupca nevie splniť požiadavku elektronického zápisu, tak obec Hontianske Moravce určuje pre Základnú školu Hontianske Moravce miesto a čas zápisu na plnenie povinnej školskej dochádzky na mesiac **Apríl** v priestoroch Základnej školy Hontianske Moravce.

(1) Presný dátum a miesto konania zápisu v nadväznosti na zverejnenie termínu oznámi riaditeľ školy najneskôr 15 dní pred začiatkom zápisu na verejne prístupnom mieste v škole.

(2) Zákonný zástupca dieťaťa je povinný predložiť pri zápise osobné údaje:

a) meno a priezvisko, dátum narodenia, rodné číslo, miesto narodenia, národnosť, štátne občianstvo a trvalé bydlisko dieťaťa

b) meno a priezvisko, adresu zamestnávateľa a trvalé bydlisko zákonných zástupcov, kontakt na účely komunikácie.

**§ 4 ZÁVEREČNÉ USTANOVENIA**

(1) Toto nariadenie bolo schválené uznesením Obecného zastupiteľstva Obce Hontianske Moravce č. ...... dňa ……..

. (2) Všeobecne záväzné nariadenie nadobúda účinnosť dňom od jeho vyvesenia na úradnej tabuli obce Hontianske Moravce.

Schválené:

Vyvesené:

Nadobúda účinnosť:

Ing. Rudolf Gabryš

 starosta obce